Anora

Το Anora είναι αισθηματική δραματική κομεντί του 2024 σε σενάριο και σκηνοθεσία του Σον Μπέικερ. Η ταινία ακολουθεί τις συνέπειες του γάμου της Ανόρα (Μάικι Μάντισον), μιας νεαρής σεξεργάτριας, και του Βάνια Ζαχάρωφ (Μαρκ Άιντελσταϊν), τον γιο ενός Ρώσου ολιγάρχη. Το υπόλοιπο καστ απαρτίζεται από τους Γιούρα Μπορίσοφ, Κάρεν Καραγκούλιαν, Βάτσε Τοβμασιάν και Αλεξέι Σερεμπριακόφ.

Το Anora έκανε πρεμιέρα στις 21 Μαΐου 2024 στο (77ο Φεστιβάλ Κινηματογράφου Καννών),
και κυκλοφόρησε στους κινηματογράφους στις 18 Οκτωβρίου από την Neon, λαμβάνοντας ευρεία κριτική αποδοχή. Συγκέντρωσε $41.3 εκατομμύρια παγκοσμίως έχοντας προϋπολογισμό $6 εκτομμυρίων και έγινε η πιο εμπορική ταινία του Μπέικερ.

Η ταινία έλαβε πολλές διακρίσεις. Κέρδισε τον Χρυσό Φοίνικα, και συμπεριλήφθηκε στον κατάλογο των 10 καλύτερων ταινιών του 2024 από το Εθνικό Συμβούλιο Κριτικών Κινηματογράφου  και το  Αμερικανικό Ινστιτούτο Κινηματογράφου. Στα Βραβεία Αμερικανικής Ακαδημίας Κινηματογράφου 2024, η ταινία κέρδισ πέντε βραβεία: Καλύτερη Ταινία, Καλύτερη Σκηνοθεσία, Καλύτερος Α' Γυναικείος Ρόλος (Μάντισον), Καλύτερο Πρωτότυπο Σενάριο και Καλύτερο Μοντάζ. Στα Βραβεία Βρετανικής Ακαδημίας Κινηματογράφου, κέρδισε δύο βραβεία, Καλύτερο Καστ και Καλύτερη Ηθοποιός (Μάντισον).

 Πλοκή 
Η Ανόρα "Άνι" Μιχάεβα είναι μια 23χρονη στρίπερ που ζει στο Μράιτον Μπιτς, μια Ρωσοαμερικανική γειτονιά στο Μπρούκλιν. Το αφεντικό της την συστήνει στον Ιβάν "Βάνια" Ζαχάρωφ, τον 21χρονο γιο ενός εύπορου Ρώσου ολιγάρχη, του Νικολάι Ζαχάρωφ. Ο Βάνια βρίσκεται στις Ηνωμένες Πολιτείες για να σπουδάσει, αλλά αυτός προτιμάει να περνάει καλά και να παίζει βίντεο γκέιμς στην έπαυλη της οικογένειας του στο Μπρούκλιν.

Ο Βάνια προσλαμβάνει την Άνι αρκετά συχνά για σεξουαλικές συναντήσεις. Την πληρώνει $15.000 για να μείνει μαζί του για μία εβδομάδα. Ο Βάνια και η παρέα του πετάνε για το Λας Βέγκας, όπου ο Βάνια ζητάει από την Άνι να τον παντρευτεί ώστε να μπορέσει να πάρει πράσινη κάρτα και να μην γυρίσει στην Ρωσία για να δουλέψει για τον πατέρα του. Παρόλο που η Άνι είναι διστακτική, ο Βάνια επιμένει ότι η αγάπη του είναι αληθινή και έτσι παντρεύονται σε ένα εκκλησάκι στο Λας Βέγκας. Η Άνι παραιτείται από την δουλειά της και μετακομίζει στην έπαυλη του Βάνια. Όταν τα νέα του γάμου διαδίδονται στην Ρωσία, η μητέρα του Βάνια, η Γκαλίνα, διατάζει τον νονό του, τον Τόρος, να βρει το ζευγάρι και να κανονίσει την ακύρωση του γάμου, ενώ η οικογένεια πετάει για τις Ηνωμένες Πολιτείες.

Ο Τόρος στέλνει τα πρωτοπαλίκαρα του, τον Γκάρνικ και τον Ίγκορ, στο σπίτι. Ενημερώνουν τον Βάνια ότι οι γονείς του θα τον πάρουν πίσω στην Ρωσία και εξαγριώνουν την Άνι όταν την αποκαλούν ιερόδουλη. Ο Βάνια το σκάει από το σπίτι και η Άνι παλεύει με τον Γκάρνικ και τον Ίγκορ, τραυματίζοντας τους και καταστρέφοντας έπιπλα, αλλά την δένουν. Όταν φτάνει ο Τόρος, κάνει κήρυγμα στην Άνι για την ανωριμότητα του Βάνια, της παίρνει το δαχτυλίδι του γάμου, την φιμώνει και της προσφέρει $10.000 για να δεχτεί την ακύρωση του γάμου. Η Άνι επιμένει ότι αυτή και ο Βάνια είναι ερωτευμένοι, αλλά συμφωνεί να βοηθήσει τον Τόρος να τον βρει. 

Η Άνι, ο Τόρος, ο Γκάρνικ και ο Ίγκορ περνούν την νύχτα οδηγώντας σε όλο το Μπρούκλιν ψάχνοντας τον Βάνια, που έχει βγει για να πιει. Η Άνι βρίσκει τον Βάνια μεθυσμένο, μαζί με μία στρίπερ στο μαγαζί που δούλευε. Ο Βάνια είναι τόσο μεθυσμένος που δεν είναι σε θέση να ακούσει την Άνι, και μαζί με τους υπόλοιπους αναγκάζονται να περιμένουν έξω από το δικαστήριο όλη τη νύχτα. Την επόμενη μέρα, η ακύρωση απορρίπτεται από τον δικαστή επειδή η Άνι και ο Βάνια παντρεύτηκαν στην Νεβάδα.

Στο αεροδρόμιο, η Άνι συστήνεται στον Νικολάι και την Γκαλίνα στα Ρώσικα, αλλά η Γκαλίνα την περιφρονεί. Ο Βάνια υποκύπτει στους γονείς του και λέει ψυχρά στην Άνι ότι ο γάμος τους είναι αδύνατον να συνεχίσει να υφίσταται, ενώ η Γκαλίνα διατάζει τους πάντες να μπουν στο αεροπλάνο για το Λας Βέγκας. Η Άνι απειλεί να διεκδικήσει μερίδιο από την περιουσία του Βάνια, εφόσον δεν υπέγραψε προγαμιαίο συμβόλαιο, αλλά η Γκαλίνα απειλεί να της καταστρέψει την ζωή αν κάνει κάτι τέτοιο. Συνειδητοποιώντας την ανωριμότητα του Βάνια και την δύναμη της οικογένειας του, η Άνι συμφωνεί να κάνει την ακύρωση του γάμου. Αφού υπογράφονται τα χαρτιά, ο Ίγκορ προτείνει ο Βάνια να ζητήσει συγγνώμη από την Άνι, αλλά η Γκαλίνα επιμένει ότι ο γιος της δεν πρόκειται να ζητήσει συγγνώμη από κανέναν. Η Άνι προσβάλλει κατάμουτρα τον Βάνια και την Γκαλίνα και φεύγει, κάνοντας τον Νικολάι να αρχίσει να γελάει υστερικά.

Ο Ίγκορ πηγαίνει την Άνι πίσω στην Νέα Υόρκη για να μαζέψει τα πράγματα της. Περνούν μία τελευταία βραδιά στην έπαυλη των Ζαχάρωφ. Αργότερα, η Άνι του λέει ότι της επιτέθηκε και ότι θα την είχε βιάσει αν ήταν μόνοι τους (πράγμα που αυτός αρνείται). Το πρωί, ο Ίγκορ δίνει στην Άνι τα λεφτά που της είχε υποσχεθεί ο Τόρος και την πηγαίνει στο σπίτι της. Στο αυτοκίνητο, επιστρέφει στην Άνι το δαχτυλίδι του γάμου της ως ένδειξη καλής θέλησης. Ο Άνι προσπαθεί να κάνει σεξ με τον Ίγκορ, αλλά αυτή διστάζει όταν αυτός πάει να την φιλήσει, καταρρέει και αρχίζει να κλαίει με λυγμούς στην αγκαλιά του.

 Ηθοποιοί και χαρακτήρες 

 Παραπομπές 

 Εξωτερικοί σύνδεσμοι 



Κατηγορία:Ταινίες του 2024
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ανεξάρτητες ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες τοποθετημένες στο Λας Βέγκας
Κατηγορία:Ταινίες γυρισμένες στη Νέα Υόρκη
Κατηγορία:Ταινίες παραγωγής FilmNation Entertainment
Κατηγορία:Ταινίες παραγωγής Focus Features
Κατηγορία:Ταινίες παραγωγής Universal Pictures
Κατηγορία:Νικητές Χρυσού Φοίνικα
Κατηγορία:Αγγλόφωνες ταινίες
Κατηγορία:Ρωσόφωνες ταινίες
Κατηγορία:Όσκαρ Καλύτερης Ταινίας
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου